39. schôdza NR SR - 5.deň - A. dopoludnia
Dátum: 2025-09-16
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

Milé kolegyne, milí kolegovia, milí Slováci, skrátené legislatívne konanie 278., 456., žartujem, ale skrátené legislatívne konania sú metóda vládnutia tejto vlády. Oni nemôžu vládnuť a predkladať zákony normálne ako každý normálny vládny činiteľ, ako to funguje všade vo svete, kde vláda preloží nejaký zákon a môže byť k tomu široká diskusia. Široká znamená, že naozaj široká. Nie, máme tu skrátené legislatívne konanie a v skrátenom legislatívnom konaní, alebo dôvod pre skrátené legislatívne konanie je naozaj ohrozenie základných práv a slobôd, hrozba značných hospodárskych škôd, alebo mimoriadne okolnosti, ktoré si vyžadujú rýchlu reakciu. Toto je unikát. Toto skrátené legislatívne konanie je svetový unikát. Pretože toto skrátené legislatívne konanie má podľa predkladateľov zabrániť týmto veciam, ale toto skrátené legislatívne konanie toto všetko spôsobuje. Skrátené legislatívne konanie, ktoré tu predkladá minister Kamenický a (nezrozum. slovo) Fico ohrozuje základné práva a slobody človeka. Toto vaše skrátené legislatívne konanie ešte raz to zopakujem, ohrozuje základné práva s slobody človeka. Dnes sme tu už počuli o naratívoch, o mantrách opozície. Pán Kamenický, insitný maliar, veľmi rád používa naratív, že musia konsolidovať, lebo predchádzajúca vláda zničila Slovensko, lebo Ódor zničil Slovensko. Ja vám len Slováci chcem pripomenúť, že keď sme prišli do vládnutia, teda keď prišla Matovičova vláda, tak v pokladnici bolo 1,5 mld. eur. Jeden a pol miliardy eur. Ladislav Kamenický, insitný maliar rozpráva, že vraj sme to tu všetko zničili a zadlžili Slovensko. Tak potom, ako sme to tu zničili a rozkradli, sme im nechali, nechali sme im 12,5 mld. 12,5 mld. Čo sme zničili, čo sme rozkradli? Fico nám nechal 1,5 mld., lebo Fico nekradne, Fico je skvelý človek a my sme im nechali 12,5 mld., lebo sme kradli. Toto ma neberie, ale Lacko Kamenický, pardon Ladislav Kamenický, insitný maliar rozpráva, že sme to tu zničili a preto musia konsolidovať. Ale ich konsolidácia, ešte raz to poviem, aj desaťkrát, ohrozuje základné práva a slobody. Základné práva. Základné právo človeka je kúpiť si potraviny, nasýtiť svoju rodinu, svojich príbuzných a známych. A viete čo robí táto konsolidácia? Ožobračuje rodiny, ožobračuje ľudí, berie im základné práva. Táto konsolidácia nepomáha vám Slováci, vám berie, to sa ešte dozviete ďalej, ale pomáha bohatým. Bohatým Ladislav Kamenický, insitný maliar neberie nič. Ten im necháva. Veď bohatí ich sponzorujú. Andrej Danko, úžasný vesmírny činiteľ povedal, že 800 mil. idú ukradnúť. Andrej Danko, ktorému samozrejme zobrali všetko. Chudáčik, ani Čambala mu sem nechcú dať. Andrej Danko povedal, že 800 mil. idú ukradnúť, počujete Slováci? Andrej Danko, voliči Andreja Danka, to je správny chlap. Správne pomenoval zlodejov a povedal, že idú ukradnúť 800 mil. Hrozba značných hospodárskych škôd. Skrátené legislatívne konanie. Je tu obrovská hrozba hospodárskych škôd. Áno je, ale viete prečo? Lebo sa tu rabuje a kradne. Lebo už aj Andrej Danko povedal, že idú ukradnúť 800 mil. Lebo pán Šutaj Eštok na každej jednej štátnej zákazke a každé jedno ministerstvo na každej jednej štátnej zákazke rabuje a kradne. Táto skrátená legislatívna, toto skrátené legislatívne konanie =====